दरगाह क्षेत्र में जाइए, 15 मिनट मुफ्त मिलेगा वाई-फाई नेटवर्क
दरगाहआने वाले जायरीन एवं अजमेर के लोग दरगाह इलाके में 15 मिनट तक मुफ्त वाई-फाई नेटवर्क का उपयोग कर सकेंगे। बीएसएनएल और ट्राइमेक्स कंपनी की शुरुआत सोमवार से विधिवत रूप से कर दी गई है। अजमेर के साथ यह सुविधा हर की पौड़ी हरिद्वार में भी शुरू की गई है। ट्राइमेक्स कंपनी ने दरगाह के आसपास 9 जगह पर इसके लिए इक्यूपमेंट भी लगाए हैं। बीएसएनएल की ओर से देशभर के प्रमुख धार्मिक और पयर्टन स्थलों पर वाई-फाई जाेन बनाए जा रहे हैं। आगरा के ताजमहल के बाद अब ख्वाजा साहब की दरगाह और हर की पौड़ी हरिद्वार में भी यह सुविधा शुरू कर दी गई है। तय व्यवस्था के मुताबिक एक सिम से एक महीने में एक बार 15 मिनट तक वाई-फाई फ्री लिया जा सकेगा। इसके बाद कोई वाई-फाई से कनेक्ट रहना चाहता है, तो उसे बीएसएनएल की ओर से जारी किए स्पेशल रिचार्ज करवाने होंगे। अजमेर में सोमवार को बीएसएनएल के अफसरों एवं ट्राइमेक्स कंपनी के नुमाइंदों ने नेटवर्क की स्पीड और दायरे की जांच की।
15 मिनट फ्री उपयोग के बाद यह चार्ज
उपभोक्ताके 15 मिनट फ्री उपयोग करने के बाद उपभोक्ता 30 रुपए में 30 मिनट, 50 रुपए में 60 मिनट, 90 रुपए में 120 मिनट और 150 रुपए में पूरे दिन के लिए वाई-फाई का उपयोग कर सकेगा।
^सोमवार से दरगाह क्षेत्र में 15 मिनट के लिए फ्री वाई-फाई की शुरुआत कर दी गई है। उपभोक्ता एक महीने में एक सिम से एक बार ही इस सुविधा का उपयोग कर सकेंगे। इसके बाद रिचार्ज करवाना होगा। ख्वाजा साहब की दरगाह और हर की पौड़ी हरिद्वार में इसकी एक साथ शुरुआत की गई है। हालांकि तय की गई शर्तों को ट्राइमेक्स कंपनी पूरा नहीं कर पाई है। इस संबंध में कंपनी को पत्र दिया गया है। ट्राइमेक्स को जल्द ही तय शर्तों को पूरा करने को कहा गया है। -गौरीशंकर शर्मा, एजीएम,बीएसएनएल, अजमेर
इस तरह करें उपयोग
वाई-फाईके ऑन करने के साथ ही ट्राइमैक्स की साइट का एड्रेस आएगा, जिसे लॉग ऑन करने के बाद ट्राइमैक्स की विंडो खुल जाएगी। उपभोक्ता जैसे ही अपने मोबाइल नंबर फीड करेगा, उसे 8 डिजिट का ओटीपी यानी वन टाइम पासवर्ड मिलेगा। इसे फीड करने के बाद 15 मिनट के लिए वाई-फाई नेटवर्क मिल जाएगा। फ्री वाई-फाई उपयोग करने वाला उपभोक्ता 15 मिनट का उपयोग टुकड़ों में भी कर सकेगा।
bho_Deva hin_Deva hne_Deva hin_Deva hin_Deva hin_Deva hin_Deva